भोपाल: मध्यप्रदेश में भारतीय जनता पार्टी हर हाल में कांग्रेस के नवनियुक्त अध्यक्ष कमलनाथ को घेरना चाहती है, बीजेपी की कोशिश है कि ‘वे जहां भी चूकें उन पर हमले किए जाएं.’ कमलनाथ ने ‘लायक और नालायक’ वाला बयान क्या दिया, पूरी बीजेपी ही उन पर हमला करने को मैदान में आ गई. एक तरफ कमलनाथ अकेले नजर आ रहे हैं तो दूसरी ओर पूरी बीजेपी खड़ी है. कमलनाथ ने मुस्कुराते हुए कहा था कि ‘शिवराज मुझे दोस्त कहते हैं, लेकिन कुछ दोस्त लायक होते हैं और कुछ नालायक.’